**Atskaite par AS “Ventas osta” akcionāru sapulces lēmumu izpildi**

**2022. gada II pusgadā**

Saskaņā ar Satiksmes ministrijas 2021. gada 27. septembra iekšējo noteikumu Nr.01-02/31 “Valsts kapitāla daļu pārvaldes kārtība” 44. punktu kapitālsabiedrības valde reizi pusgadā (līdz kārtējā gada 15. februārim un 15.augustam) iesniedz izskatīšanai akcionāru sapulcē atskaiti par akcionāru sapulces lēmumu izpildi iepriekšējā periodā.

AS “Ventas osta” akcionārs 2022.gada II pusgadā ir uzdevis AS “Ventas osta” padomei un valdei nodrošināt šādu lēmumu izpildi:

**AS “Ventas osta” akcionāru sapulces 16.09.2022., darba kārtības jautājumi un pieņemtie lēmumi:**

**1. Par AS “Ventas osta” 2021.gada darbības rezultātu gala novērtējumu.**

Saskaņā ar Ministru kabineta 2016.gada 9.februāra noteikumu Nr.95 “Kārtība, kādā tiek vērtēti darbības rezultāti un finanšu rādītāji kapitālsabiedrībai, kurā valstij ir izšķirošā ietekme” 7.punktu AS ”Ventas osta” informē, ka ir saņēmusi Pārresoru koordinācijas centra (turpmāk – PKC) vērtējumu par AS” Ventas osta” 2021.gada darbības rezultātiem, kurā PKC novērtējis finanšu mērķu izpildi 2021.gadā ar “apmierinoši”, vienlaikus norādot, ka kapitālsabiedrības riski finanšu stabilitātei nepastāv.

PKC savu vērtējumu ir izdarījis tikai vadoties no atsevišķiem finanšu rādītājiem, salīdzinot 2020.gada un 2021.gada AS “Ventas osta” izvirzītos finanšu mērķus, neņemot vērā apstākļus, kas ietekmēja finanšu rādītāju neizpildi.

Atbilstoši Ministru kabineta 2020.gada 4.februāra noteikumu Nr. 63 “Noteikumi par publiskas personas kapitālsabiedrību un publiski privāto kapitālsabiedrību valdes un padomes locekļu skaitu, kā arī valdes un padomes locekļu mēneša atlīdzības maksimālo apmēru” 9.punktam, Sabiedrības valdes vērtējumā kapitālsabiedrības finanšu un nefinanšu mērķu izpilde ir vērtējama ar “labi”. Kopumā padomes vērtējumā kapitālsabiedrības finanšu un nefinanšu mērķu izpilde kopumā ir atbilstoša konkrētajos nenoteiktības un pārejas perioda apstākļos. Attiecīgi padome 2022.gada 13.aprīļa padomes sēdē (protokols Nr. 28; Lēmums Nr. 4) atbalstīja Sabiedrības valdes 2021. gada vērtējumu kā “labi”.

Satiksmes ministrija kā AS “Ventas osta” kapitāla daļu turētāja AS “Ventas osta” 2021.gada darbības rezultātu sākotnēji novērtē ar vērtējumu “labi”. Pamatoties uz apstiprināto plānu (2021.gada 22.februārī ārkārtas akcionāru sapulcē, lēmums Nr.3, protokols Nr.2), AS “Ventas osta” 2021.gadam izvirzīti 3 finanšu mērķi. Neto apgrozījums 2021.gadā ir 1 453 097 EUR un mazāks nekā plānots par 746 903 EUR (-34%), peļņa ir 21 578 EUR un mazāk par plānoto par 28 422 EUR (-57%). Būtiski pārsniegts rādītājs “Pašu kapitāla atdeve ROE” (+272%) . Izvirzītie 2 nefinanšu mērķi nav sasniegti ar nebūtisku novirzi.

Pamatojoties uz Publiskas personas kapitāla daļu un kapitālsabiedrību pārvaldības likuma 27.panta otro daļu, 94.panta pirmās daļas 13.punktu, Ministru kabineta 2016.gada 9.februāra noteikumu Nr.95 “Kārtība, kādā tiek vērtēti darbības rezultāti un finanšu rādītāji kapitālsabiedrībai, kurā valstij ir izšķirošā ietekme” 12.punktu, ņemot vērā Pārresoru koordinācijas centra 2022. gada 15.jūlija vēstuli Nr.1.2-5.1/47 “Par AS “Ventas osta”2021. gada darbības vērtējumu”, kā arī paļaujoties uz to, ka AS “Ventas osta” valde un padome rīkojusies kā krietns un rūpīgs saimnieks,

**akcionāru sapulce nolemj:**

1.1. Novērtēt akciju sabiedrības “Ventas osta” 2021.gada darbības rezultātus ar vērtējumu “labi”.

**2. Par akcionāru sapulces lēmumu izpildi 2022. gada I. pusgadā.**

Pamatojoties uz Publiskas personas kapitāla daļu un kapitālsabiedrību pārvaldības likuma 94.panta pirmās daļas 13.punktu, kā arī saskaņā ar Satiksmes ministrijas 2021.gada 27.septembra iekšējo noteikumu Nr.01-02/31 “Valsts kapitāla daļu pārvaldes kārtība” 44.punktu, akciju sabiedrības “Ventas osta” valdes 2022.gada 20.jūlija lēmumu Nr.1 (protokols Nr. VLP/103), akciju sabiedrības “Ventas osta” 2022.gada 8.augusta padomes sēdes lēmumu Nr.2 (protokols Nr.30), kā arī paļaujoties uz to, ka akciju sabiedrības “Ventas osta” valde un padome rīkojusies kā krietns un rūpīgs saimnieks,

**akcionāru sapulce nolemj:**

2.1. Pieņemt zināšanai akciju sabiedrības “Ventas osta” valdes sniegto atskaiti par akciju sabiedrības “Ventas osta” akcionāru sapulces lēmumu izpildi 2022.gada pirmajā pusgadā.

**AS “Ventas osta” akcionāru sapulces 22.12.2022., darba kārtības jautājumi un pieņemtie lēmumi:**

**1. Par AS ”Ventas osta” rezultatīvo rādītāju apstiprināšanu 2023.gadam.**

AS “Ventas osta” padomes priekšsēdētaja I.Zalpētere informē, ka AS ”Ventas osta” rezultatīvie rādītāji ir apstiprināti 2022. gada 14. decembra padomes sēdē Nr. 35 (lēmums Nr.2).

AS” Ventas ostas” finansiālie un rezultatīvie rādītāji 2023.gadam noteikti, ņemot vērā 2022.gada prognozētos rezultātus un budžetu 2023. gadam, kas sagatavots ņemot labas finanšu pārvaldības aspektus.

Pamatojoties uz Publiskas personas kapitāla daļu un kapitālsabiedrību pārvaldības likuma 94.panta otro daļu, Satiksmes ministrijas 2021.gada 27.septembra iekšējo noteikumu Nr.01-02/31 “Valsts kapitāla daļu pārvaldes kārtība” 42.punktu, ņemot vērā AS „Ventas osta” valdes 2022.gada 18.novembra lēmumu Nr. 3 (protokols Nr. VLP/116) un AS “Ventas osta” padomes 2022.gada 14.decembra lēmumu Nr. 2 (protokols Nr. 35), kā arī paļaujoties uz to, ka AS „Ventas osta” valde un padome ir rīkojusies kā krietns un rūpīgs saimnieks, **akcionāru sapulce nolemj:**

* 1. Pieņemt zināšanai AS “Ventas osta” valdes sniegto informāciju par plānotajiem finansiālajiem rādītājiem un provizoriskajiem rezultātiem 2022.gadā.
	2. Pieņemt zināšanai AS “Ventas osta” valdes plānotos finansiālos un darbības rezultatīvos rādītājus 2023.gadam.

Valdes locekle        Baiba Vīlipa